Държавен вестник, бр. 86, 2023 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  86
Контрагент, намиращ се в държава, участваща 
в програмата OCCAR, или до Изпълнителна­
та администрация на OCCAR, се извършва 
чрез дипломатически междуправителствени 
канали или се пренася на ръка от определен 
държавен служител, преминал процедура по 
проучване за надеждност, от персонал на Из­
пълнителната администрация на OCCAR или 
на Контрагента, действащ като куриер или 
превозвач от одобрени транспортни компании, 
съобразно транспортни планове, одобрени от 
Компетентния орган на Република България 
и Изпълнителната администрация на OCCAR, 
или на съответните държави, участващи в 
програмата OCCAR, освен ако не е предвидено 
друго в съответните Инструкции на OCCAR 
за сигурност на програмата. Във всички 
случаи се използват съответните куриерски 
сертификати или други подходящи формуляри, 
приложени към съответните Инструкции за 
сигурност на програмата.
(2) Класифицирана информация до ниво 
ПОВЕРИТЕЛНО/OCCAR CONFIDENTIAL 
или СЕКРЕТНО/OCCAR SECRET не се пре­
дава международно по електронен път освен 
след постигнато взаимно съгласие между 
Страните и при наличие на специфични 
комуникационни и информационни мерки 
за сигурност, включително използването на 
системи за криптиране, взаимно одобрени 
между Република България и Изпълнителната 
администрация на OCCAR или съответната 
държава, участваща в програмата на OCCAR.
(3) Класифицирана информация с ниво 
ЗА С Л У Ж ЕБНО ПОЛЗВА Н Е/OCCA R 
RESTRICTED международно се предава с 
обикновена поща, ръчен пренос, чрез търгов­
ски куриерски компании или по електронен 
път, като се използват одобрени устройства за 
криптиране, взаимно приети от Компетентния 
орган на Република България и Изпълнителна­
та администрация на OCCAR или съответните 
държави, участващи в програмата на OCCAR.
Член 8
Международни посещения
(1) За целта на това Споразумение Страните 
позволяват посещения до своите структури 
или структури на Контрагенти от представи­
тели на другата Страна или на нейни Контра­
генти, или от правителствени представители 
или представители на Контрагенти на дър­
жави, участващи в програмите на OCCAR, 
винаги при спазване на приложимите раз­
поредби и политики на съответната Страна 
или структура, която е обект на посещение.
(2) За такива посещения, изискващи достъп 
до Класифицирана информация, искания­
та за посещение се отправят директно от 
структурата, организираща посещението, до 
структурата, която ще бъде посетена, след­
вайки процедурите, описани в съответните 
Инструкции на OCCAR по сигурността на 
програмата.
(3) При спазване на приложимите разпо­
редби и политики исканията за посещение на 
правителствени представители или персонала 
на Контрагента в Република България или в 
държавите, участващи в програмата OCCAR, 
включващи достъп до Класифицирана ин­
формация, се отправят в съответствие със 
специфични правила в двустранни споразу­
мения за сигурност или договорености или 
други взаимно определени процедури, ако 
е приложимо. Тези искания се отправят по 
междуправителствени канали.
Член 9
Нарушаване на мерките за сигурност
(1) В случай на Нарушаване на мерките за 
сигурност или при подозрения за Нарушаване 
на мерките за сигурност Компетентният орган 
на Страната-получател, където се е случило 
Нарушаването на мерките за сигурност, ин­
формира незабавно Компетентния орган на 
Страната-източник за всеки такъв инцидент.
(2) В случаите, когато Нарушаване на 
мерките за сигурност се извърши в трета дър­
жава, Компетентният орган на изпращащата 
Страна трябва да предприеме действията по 
ал. 1, когато е възможно.
(3) Компетентният орган на Страната-
получател провежда незабавно разследване 
в съответствие с приложимите разпоредби и 
политики, ако е необходимо с подпомагане 
от Страната-източник. Страната-източник се 
информира за резултатите от разследването 
веднага щом е възможно и за взетите мерки 
за предотвратяване на повторно извършване.
Член 10
Разходи
Всяка Страна е отговорна за собствените 
си разходи, възникнали от прилагането на 
настоящото Споразумение.
Член 11
Уреждане на спорове
Всякакви различия и спорове между Стра­
ните, отнасящи се до тълкуването и/или 
прилагането или изпълнението на която и да 
е от разпоредбите на това Споразумение, се 
уреждат приятелски, по пътя на взаимните 
консултации и/или преговори между Страните, 
без отнасяне към трета страна или междуна­
родна юрисдикция.
Член 12
Заключителни разпоредби
(1) Изпълнителната администрация на 
OCCAR предоставя на Компетентния орган 
на Република България Правилата по сигур­
ността на OCCAR (Процедура 11 на OCCAR 
за управление), посочени в това Споразуме­
ние, както и всички последващи издания.